als_Latn dik_Latn sag_Latn
Edi Paloka: Foli përçart dhe u shfaq si njeriu që ka kryer krimin dhe kërkon të lajë duart
Demokratët thanë se Meta doli para medias si një i dëshpëruar që flet përçart për të shpëtuar nga akuza më e rëndë e 25 viteve në politikë, ajo e porositjes së vrasjes së dy deputetëve. Sulmi ndaj opozitës sipas Edi Palokës nuk mund të jetë komardarja e tij e shpëtimit. Ai tha se numërimi mbrapsht për mazhorancën ka nisur dhe këtë sipas tij do ta faktojë protesta e të enjtes.
“Ai pranoi se akuzat e Tomë Doshit janë mbajtur të fshehura për 6 muaj, dhe tani që ai është përjashtuar nga grupi i Partisë Socialiste, këto akuza nuk paskan më vlerë. Gjithashtu, Meta konfirmoi akuzën kryesore të Partisë Demokratike, kur tha se kishte ftuar dhe takuar familjarë të deputetit Fufi, me një qëllim; që t’i faturonte opozitës porosinë për vrasjen e tij”, tha kreu i deputetëve demokrat.
Duke folur në emër të shqiptarëve opozita thotë se prej Ilir Metës si persona nën akuzën më të rëndë të Kodit Penal, pritet vetëm një fjalë
“Të japë dorëheqjen e të shkojë para drejtësisë. Situata është shumë e rëndë, dhe ka vënë në provë themelet e ekzistencës së shtetit, ndërsa Ilir Meta vazhdon të fshihet, vazhdon të rrijë i lidhur me çdo kusht pas karriges”, u shpreh ai.
Duke bërë thirrje për pjesëmarrje massive në protestën e 12 marsit, opozita thotë se ajo do t’i tregojë Metës se nuk do të mund të sfidojë ligjin, Kushtetutën, Drejtësinë dhe popullin.
“Numërimi mbrapsht ka nisur. Të enjten, shqiptarët më të bashkuar se kurrë, do të nisin aksionin për ta çliruar politikën, parlamentin dhe vendin nga sundimi i krimit.
Nuk do të ndalemi derisa e drejta të triumfojë.
Të gjithë të bashkuar, më 12 mars në orën 11.00 në Sheshin Skënderbej”, deklaroi Paloka.
als_Latn als_Latn als_Latn als_Latn als_Latn als_Latn als_Latn als_Latn als_Latn